Ngadani Bêndungan Tirtaswara, Pigeaud, 1953, #1458 


Katalog ; Ngadani Bêndungan Tirtaswara, Pigeaud, 1953, #1458 
Sambung : - 


Ngadani Bêndungan Tirtaswara 


1. Sinom 


1. ginita sêkar srinata | Jêng Gusti Pangran Dipati | Arya Amangkunagara | ping 
sakawan kang piniji | ajudhan mirungganing | Nèdêrlan Jêng Sang Aprabu | Ridêr 
ing Ordhê môngka | Nèdêrlan Sêleyo nami | kolnèl saha komandhan lesiyunira || 


2. ing nagari Surakarta | têlênging karaton Jawi | 


kang cinitra ari Soma | tri wêlas kang sitarêsmi | Ruwah ing môngsa kalih | taun 
Dal sangkalanipun | muji mugi luhura | sariranira jêng gusti |[1] lêstantuna galih 
mring kawulanira || 


3. kang asring kirangan têdha | Sêmbuyan kang urut wukir |[2] margi datan 
antuk toya | kang kinarya têgil sabin | mangkana kangjêng gusti | emut kala taun 
sèwu | pitung atus kalawan | pitung dasa sirah kalih | maksih nama Nararya 
Gôndakusuma || 


4. kaptin myang ajudhanira | Jêng Gusti Pangran Dipati | 


Mangkunagara ping tiga | dinuta ngatêr Walandi | Litnan Kolnèl Samawis | Tuwan 
Bustis namanipun | yeka komandhanira | militèr apdhèling kalih | mring 
Sêmbuyan dumugi watês Pacitan || 


5. samana sawangsulira | ing Watês kinèn ngêntosi | anèng Kakap tigang dina | 
tuwan badhe wangsul malih | wau dènnya ngêntosi | salêbêting tigang dalu | yèn 
siyang alêlana | lêlangên imbanging ardi | amariksa ingkang anèh kawistara || 


6. panuju sawiji dina | mulat luwêng graning ardi | gumrènjèng ing swaranira | 
saking pangintêning galih | 


punika èstu warih | grojogan tumibèng kêdhung | ngumandhang kapiyarsa | iline 
tan katon mijil | duk samana tan ginalih karyanira || 


7. dupi mangke Dèn Mas Arya | Gôndakusuma gumanti | panjênênganing kang 
raka | Jêng Gusti Pangran Dipati | Mangkunagara swargi | ingkang kaping tiga 

wau | ugi nunggil kang asma | Jêng Gusti Pangran Dipati | Arya Mangkunagara 
kaping sakawan || 


8. samana wêdaling karsa | anggalih mring wadya tani | ingkang dèrèng angsal 
toya | Sêmbuyan kang urut wukir | ing mangke kangjêng gusti | dhawuh mring 
wadananipun | 


MORENE 


Dèn Mas Wiraasmara | kinèn bubak ardi alit | sakidule margi dhatêng ing Pacitan 


9. Luwêng Grènjèng wastanira | ing nguni ingkang ginalih | lêbêt wontên toyanira 
| bokmanawi sagêd mijil | kenging kaangge sabin | dhatêng tiyang dhusun ngriku 
| samana linaksanan | dhawuhira kangjêng gusti | èstu toya mijil saking jroning 
guwa || 


10. nanging amblês dhawahira | mring luwêng mili tan mijil | dadya mangke 
pinêpêtan | kang luwêng dupi wus radin | toya tandya umijil | wêning ngalèbi 
tumuruh | mring têgal pasabinan | satus bau winatawis | 


a D Aja 


têmah suka kang sami kacakan toya || 


11. Radèn Mas Wiraasmara | tur uninga ing jêng gusti | lamun pambubaking arga 
| ing grènjèng wus dèn lampahi | sèstu mijil kang warih | tigang kaki wiyaripun | 
pitung dim kandêlira | kinintên bilih lastari | angalabi sabin gadhu satus karya || 


12. jêng gusti duk amiyarsa | saklangkung sukaning galih | kadugèn 
pangèsthinira | sigra kinèn animbali | sakèhe kang tuk kardi | para pangagênging 
dhusun | kang bawah Giritôntra | datan lami sampun prapti | Tuwan Santi 
sêpèktur ing pangkatira || 


P Ee 


13. Sêmbuyan lawan Wiraka |[3] rêdi kilèn Selagiri | Tuwan Portir kang minôngka 
| juru pamadiking warih | ngiras atministratir | Ngeramaka kang dinunung | 
panèwu Giritôntra | Pôncasandika Ngabèi | Rêngga Grènjèng sabawah rerehanira 


14. wus kerid nèng ngarsanira | Jêng Gusti Pangran Dipati | Radèn Mas 
Wiraasmara | kinèn dangu Tuwan Santi | paran tingkahing nguni | duk murwani 
bubak gunung | kongsi mijil têtoya | aturira Tuwan Santi | sangêt dènnya rêkaos 
pambubakira || 


15. amargi sadaya sela | 


ska DN a 


parang rèjèng sêngkil curi | galotha tan wontên sêla | mila panambute lami | 
panuju antuk margi | wontên satunggal kang purun | kabayan narakarya | nekat 
brangkang anglêbêti | kancanira lajêng purun manjing samya || 


16. pitu lawan rangganira | bêkta colok anggagapi | nurut sapanjanging guwa | 
dupi judhêg tanpa margi | miyak grojogan kalih | sami mijil saking luhur | nuntên 
wangsul umêdal | wus waspaos gèn kang gampil | amêdalna toya kang anèng jro 
guwa || 


17. nulya binêdhah kang arga | sinusuk têmah ngalèbi | dhatêng sabin ara-ara | 
satus bau winatawis | 


ga DNA T 


duk myasa kangjêng gusti | kamantyan ing sukanipun | alon wijiling sabda | Jêng 
Gusti Pangran Dipati | Wirasmara dhawuhna mring kancanira || 


18. ingkang padha antuk karya | abangêt tarima mami | miwah mring sira 
priyêngga | apadene Tuwan Santi | kalawan Tuwan Portir | kang waskitha tuking 
ranu | nulya samya ginanjar | curiga arta hèrloji | myang busana waradin kang 
antuk karya || 


19. lawan sami winisudha | anyêntèg pangkating linggih | rêngga minggah dadya 
dêmang | patinggi ingkang gumanti | bêkêl minggah patinggi | kabayan bêkêl 
kang lungguh | 


sa D NG a 


wus turut pangkatira | lan rêdi pinaring nami | ingaranan ing bukit Tirtasuwara || 


20. mangkana ing purwanira | duk mirsa ananing warih | tuwin luwêng guwa- 
guwa | myang sela kang warni-warni | karya ompak pandhapi | ing ngriku 
jalaranipun | mila ing sapunika | karsa dalêm kangjêng gusti | pra manggala 
kinèn ngudi tuking toya || 


21. kang supadi mêwahana | upajiwaning wadyalit | lan tan kirang sandhang 
têdha | jênak dènnya bale panti | rêna mêngku nak rabi | suka têntrêm 
manahipun | têbih pakarti durta | cêlak kang rahayu budi | 


a D NG 


têmbe dadya karaharjanirèng praja || 


s Taun Jawi 1807, taun Walandi 1878, wulan Agustus. [Sengkalan: muji mugi 
luhura sariranira jêng gusti (Sênèn, 13 Ruwah 1807 A.J., Selasa, 13 Agustus 1878 
A.D.)]. (kembali) 


§ Tlatah Sêmbuyan inggih punika Kabupatèn Wanagiri Mangkunagaran ingkang 
sisih kidul. (kembali) 


§ Tlatah Wiraka inggih punika Kabupatèn Wanagiri ingkang sisih kidul wetan 
salèripun tlatah Pidêksa. (kembali) 


